CELEX: 32016H0688
Language: et
Date: 2016-05-02 00:00:00
Title: Komisjoni soovitus (EL) 2016/688, 2. mai 2016, Läänemere piirkonna kalades ja kalandustoodetes esinevate dioksiinide ja polüklooritud bifenüülide järelevalve ja haldamise kohta (EMPs kohaldatav tekst)

4.5.2016   
               
               
                  ET
               
               
                  Euroopa Liidu Teataja
               
               
                  L 118/16
               
            KOMISJONI SOOVITUS (EL) 2016/688,
      2. mai 2016,
      Läänemere piirkonna kalades ja kalandustoodetes esinevate dioksiinide ja polüklooritud bifenüülide järelevalve ja haldamise kohta
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut, eriti selle artiklit 292,
      ning arvestades järgmist:
      
                  (1)
               
               
                  Komisjoni määruses (EÜ) nr 1881/2006 (1) on sätestatud kalas ja kalandustoodetes esinevate dioksiinide, dioksiinide ja dioksiinilaadsete polüklooritud bifenüülide (PCB) summa ja mittedioksiinilaadsete PCBde piirnormid. Soomel, Rootsil ja Lätil on erandkorras lubatud oma siseturule lasta nende territooriumil tarbimiseks ettenähtud looduslikku lõhet, looduslikku räime, mis on suurem kui 17 cm, looduslikku paaliat, looduslikku jõesilmu, looduslikku meriforelli ja nendest kalaliikidest valmistatud tooteid, mis on pärit Läänemere piirkonnast ega vasta kõnealustele piirnormidele.
               
            
                  (2)
               
               
                  Teatavate Läänemere piirkonna kalaliikide ja kalandustoodete puhul on kõnealuste ainete sisaldus korrapäraselt piirnormist suurem. On võimatu kontrollida iga kala- ja kalandustoodete partii vastavust piirnormidele. Et tagada üksnes ELi õigusaktidele vastava kala ja kalandustoodete turulelaskmine, on seega koostatud Läänemere piirkonna kalaliikide loetelu, mille puhul võib oodata piirnormidele mittevastavust. Kõnealune loetelu on koostatud olemasolevate andmete põhjal ja seda tuleb regulaarselt ajakohastada. Selliste Läänemere piirkonna kalaliikide ja kalandustoodete puhul, mille piirnormile vastavust ei ole võimalik tagada olemasolevate esinemisandmete alusel, on kindlaks määratud konkreetsed riskijuhtimismeetmed, et tagada üksnes ELi õigusaktidele vastavate kalaliikide ja kalandustoodete turulelaskmine.
               
            
                  (3)
               
               
                  Läänemere piirkonna kalades ja kalandustoodetes dioksiinide ja PCBde esinemise jälgimist tuleb jätkata. On asjakohane esitada soovitus kooskõlastatud viisil analüüsitavate kala ja kalandustoodete proovide väikseima arvu kohta, mis lähtub püütud kogusest,
               
            ON VASTU VÕTNUD KÄESOLEVA SOOVITUSE:
      
                  1.
               
               
                  Taani, Saksamaa, Poola, Läti, Eesti, Leedu, Soome ja Rootsi peaksid kooskõlas käesoleva soovituse I lisaga ja toidukäitlejate aktiivse kaasamisega jälgima Läänemere piirkonnast pärinevas kalas ja kalandustoodetes, näiteks kalamaksas esinevate dioksiinide, dioksiinilaadsete PCBde ja mittedioksiinilaadsete PCBde sisaldust.
               
            
                  2.
               
               
                  Selleks, et tagada proovide representatiivsus kontrollitava partii suhtes, peaksid liikmesriigid ja toidukäitlejad järgima proovivõtu korda, mis on sätestatud komisjoni määruses (EL) nr 589/2014 (2).
               
            
                  3.
               
               
                  Dioksiinide, dioksiinilaadsete PCBde ja mittedioksiinilaadsete PCBde sisalduse jälgimiseks kasutatav analüüsimeetod peab vastama määruses (EL) nr 589/2014 sätestatud kriteeriumidele.
               
            
                  4.
               
               
                  Liikmesriigid peaksid tagama, et analüüsitulemusi esitatakse Euroopa Toiduohutusametile (EFSA) regulaarselt (iga kuue kuu tagant) EFSA andmevormil kooskõlas EFSA juhistega toidu ja sööda standardproovi kirjelduse kohta (3) ja EFSA täiendavate erinõuetega aruannete esitamise kohta.
                  
                              —
                           
                           
                              Proovid võivad hõlmata ühte või mitut kalaliiki, kuid koondproovide puhul peab kalade suurus olema sama ja nad peavad olema püütud samast ICES püügipiirkonnast.
                           
                        Räime, lõhe, (meri)forelli ja kilu puhul kohaldatakse järgmisi konkreetseid täiendavaid aruandlusnõudeid (kui need ei ole sõnaselgelt ette nähtud tavapärasel aruandlusvormil).
                  
                              —
                           
                           
                              Püügipiirkond, eelistatavalt ICES piirkond (kui ICES piirkonda käsitlev teave puudub, on vastuvõetavad ka muud tähised, näiteks FAO püügipiirkond või Läänemere osa nimi). Järvest või jõest püütud kala puhul tuleks märkida püügikohaks olnud järve või jõe nimi.
                              Andmed saab esitada ilma täpse püügipiirkonna tähiseta, kui märgitakse võimalikult täpselt kalapüügikoht.
                           
                        
                              —
                           
                           
                              Püügikuupäev
                           
                        
                              —
                           
                           
                              Kala suurus/vanus/kaal
                              
                                          —
                                       
                                       
                                          Kala suurust mõõdetakse nõukogu määruses (EÜ) nr 2187/2005 (4) sätestatud viisil. Kõige olulisemad näitajad on kala suurus ja kaal. Vanuse kohta saab info esitada, kui see on teada.
                                       
                                    
                        
                              —
                           
                           
                              Teave analüüsitava organi kohta (lihaskude, maks, …).
                           
                        
                              —
                           
                           
                              Proovi kuuluva(te) kala (kalade) rasvasisaldus.
                           
                        
                              —
                           
                           
                              Töötlemist käsitlev teave (trimmitud, suitsutatud või muul viisil töödeldud).
                           
                        
                              —
                           
                           
                              Muu asjakohane teave (nt proovi laadi kohta, kui tavalistes veergudes ei ole esitatud piisavalt üksikasju; nt ühel kalal põhinev tulemus).
                           
                        
            
                  5.
               
               
                  Alates 2009. aastast võetud proovidest saadavad andmed, mida ei ole veel esitatud EFSA andmebaasi, tuleks võimaluse korral EFSA-le esitada EFSA andmevormil.
               
            
                  6.
               
               
                  Praegu olemasolevate andmete põhjal on II lisas esitatud teave dioksiinide, dioksiinilaadsete PCBde ja mittedioksiinilaadsete PCBde esinemise kohta teatavates kalaliikides alates teatavast vanusest ja suurusest ning pidades silmas konkreetset geograafilist piirkonda (ICES püügipiirkonda), ning eelkõige eelnimetatud ainete sisalduse vastavuse kohta määruses (EÜ) nr 1881/2006 kehtestatud piirnormile.
               
            
                  7.
               
               
                  Selleks et tagada ainult ELi õigusaktidele vastava kala ja kalandustoodete laskmine ELi turule, soovitatakse Läänemere piirkonna kala puhul rakendada III lisas kirjeldatud riskijuhtimismeetmeid. Liikmesriigid, kellele on osutatud 1. punktis, võivad võtta riiklikke meetmeid III lisas soovitatud riskijuhtimismeetmete rakendamiseks.
               
            
         Brüssel, 2. mai 2016
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
      
         (2)  Komisjoni 2. juuni 2014. aasta määrus (EL) nr 589/2014, millega sätestatakse proovivõtu- ja analüüsimeetodid dioksiinide, dioksiinitaoliste PCBde ja mittedioksiinitaoliste PCBde sisalduse kontrollimiseks teatavates toiduainetes ning tunnistatakse kehtetuks määrus (EL) nr 252/2012 (ELT L 164, 3.6.2014, lk 18).
      
         (3)  http://www.efsa.europa.eu/en/datex/datexsubmitdata.htm
      
         (4)  Nõukogu 21. detsembri 2005. aasta määrus (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, millega muudetakse määrust (EÜ) nr 1434/98 ja tunnistatakse kehtetuks määrus (EÜ) nr 88/98 (ELT L 349, 31.12.2005, lk 1).
      
         I LISA
         
                     1)
                  
                  
                     Räime (Clupea harengus membras) väikseim proovide arv, mida soovitatakse võtta 2016. aastal dioksiinide, dioksiinilaadsete polüklooritud bifenüülide (PCBd) ja mittedioksiinilaadsete PCBde esinemise kontrollimiseks (eelistatavalt ICES püügipiirkondades 28–1, 28–2, 29, 30, 31 ja 32).
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Kokku
                              
                           
                                 Räim
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     2)
                  
                  
                     Kilu (Sprattus sprattus) väikseim proovide arv, mida soovitatakse võtta 2017. aastal dioksiinide, dioksiinilaadsete PCBde ja mittedioksiinilaadsete PCBde esinemise kontrollimiseks (eelistatavalt ICES püügipiirkondades 29, 30, 31 ja 32).
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Kokku
                              
                           
                                 Kilu
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     3)
                  
                  
                     Lõhe (Salmo salar) ja forelli (Salmo trutta, Oncorhynchus mykiss) väikseim proovide arv, mida soovitatakse võtta 2018. aastal dioksiinide, dioksiinilaadsete PCBde ja mittedioksiinilaadsete PCBde esinemise kontrollimiseks.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Kokku
                              
                           
                                 Lõhe/forell
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     4)
                  
                  
                     Väikseim proovide arv, mida soovitatakse võtta igal aastal ajavahemikul 2016–2018 dioksiinide, dioksiinilaadsete PCBde ja mittedioksiinilaadsete PCBde esinemise kontrollimiseks.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Kokku
                              
                           
                                 Mitu kalaliiki (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Atlandi tursk (Gadus morhua), atlandi merilest (Pleuronectes platessa), jõesilm (Lampetra fluviatilis), paalia (Salvelinus sp.) nurg (Blicca bjoerkna), euroopa angerjas (Anguilla Anguilla), latikas (Abramis brama), lest (Platichthys flesus), ahven (Perca fluviatilis), harilik haug (Esox lucius), harilik koha (Sander lucioperca), harilik särg (Rutilus rutilus), rääbis (Coregonus Albula), tuulehaug (Belone belone), meritint (Osmerus eperlanus), harilik kammeljas (Psetta maxima), vimb (Vimba vimba), piimahven (Coregonus sp.) ja merlang (Merlangius merlangus).
      
      
         II LISA
         
            Teave dioksiinide, dioksiinilaadsete PCBde ja mittedioksiinilaadsete PCBde esinemise kohta teatavates kalaliikides alates teatavast vanusest ja suurusest ning pidades silmas konkreetset geograafilist piirkonda (ICES püügipiirkonda), ning eelkõige eelnimetatud ainete sisalduse vastavuse kohta määruses (EÜ) nr 1881/2006 kehtestatud piirnormile.
         
         1.   Kala suurus
         
         Kõigi käesolevas lisas osutatud kalade suurust mõõdetakse järgmisel joonisel näidatud viisil ninamiku tipust kuni sabauime lõpuni.
         2.   Läänemere piirkonnas säästvuse huvides kehtestatud alammõõdud teatavate kalaliikide püügi puhul (määrus (EÜ) nr 2187/2005)
         
         
                     —
                  
                  
                     Lõhe (Salmo salar) (kogu Läänemere piirkond, välja arvatud ICES 31): alammõõt on 60 cm (seega ei lubata püüda < 2 kg kala).
                  
               
                     —
                  
                  
                     Lõhe (Salmo salar) (ICES 31): alammõõt on 50 cm (seega ei lubata püüda < 2 kg kala).
                  
               
                     —
                  
                  
                     Meriforell (Salmo trutta) (ICES 22, 23, 24 ja 25 ning ICES 29, 30, 31 ja 32): alammõõt on 40 cm (seega ei lubata püüda < 2 kg kala).
                  
               
                     —
                  
                  
                     Meriforell (Salmo trutta) (ICES 26, 27 ja 28): alammõõt on 50 cm (seega ei lubata püüda < 2 kg kala).
                  
               3.   Teave dioksiinide, dioksiinilaadsete PCBde ja mittedioksiinilaadsete PCBde esinemise kohta teatavates kalaliikides alates teatavast vanusest ja suurusest ning pidades silmas konkreetset geograafilist piirkonda (ICES püügipiirkonda)
         
         3.1.   Räim
         
         ICES püügipiirkonnad 22, 23, 24, 25, 26 ja 27: suurusest olenemata eeldatakse, et räimed vastavad piirnormile.
         ICES püügipiirkonnad 28–1, 29, 30, 31 ja 32: ≤ 17 cm räimede puhul eeldatakse, et need vastavad piirnormile ning > 17 cm räimede puhul kahtlustatakse, et need ei vasta piirnormile.
         ICES püügipiirkond 28–2: ≤ 21 cm räimede puhul eeldatakse, et need vastavad piirnormile ning > 21 cm räimede puhul kahtlustatakse, et need ei vasta piirnormile.
         3.2.   Lõhe
         
         ICES püügipiirkondade 22 ja 23 lõhe pärineb Atlandi ookeani põhjaosast ja mitte Läänemere piirkonnast ning seega ei käsitleta seda käesolevates dioksiinide ja PCBde esinemise ja ühiste riskijuhtimismeetmete kohta tehtud järeldustes.
         < 2 kg lõhe kohta eeldatakse, et see vastab piirnormile (kuid neid ei lubata püüda säästvuse huvides vastavalt määrusele (EÜ) nr 2187/2005; alammõõt on 60 cm ja ICES püügipiirkonna 31 puhul 50 cm).
         ICES püügipiirkonnad 24, 25 ja 26:
         
                     —
                  
                  
                     2–5,5 kg lõhe vastab piirnormile pärast trimmimist (trimmimise tulemusena on dioksiinide/dioksiinilaadsete PCBde sisalduse ligikaudu 30 % vähenemist täheldatud üksnes ICES püügipiirkondades 24, 25 ja 26 võetud proovide puhul);
                  
               
                     —
                  
                  
                     väiksema trimmimata lõhe (2–4 kg) puhul kahtlustatakse, et see ei vasta piirnormile, kuigi enamik lõhedest vastab piirnormile;
                  
               
                     —
                  
                  
                     suurema lõhe (4–5,5 kg) puhul kahtlustatakse, et enamik isenditest ei vasta piirnormile;
                  
               
                     —
                  
                  
                     < 5,5 kg trimmitud lõhe vastab piirnormile;
                  
               
                     —
                  
                  
                     < 7,9 kg lõhe, mis on trimmitud ja millelt on eemaldatud kõhtmine osa vastab piirnormile.
                  
               ICES püügipiirkonnad 27, 28, 29, 30, 31 ja 32:
         
                     —
                  
                  
                     > 2 kg lõhe (suurem kui 60 cm) puhul kahtlustatakse, et see ei vasta piirnormile.
                  
               3.3.   Forell
         
         < 2 kg (meri)forelli puhul eeldatakse, et see vastab piirnormile (kuid neid ei lubata püüda säästvuse huvides vastavalt määrusele (EÜ) nr 2187/2005; ICES püügipiirkonnad 22, 23, 24, 25, 29, 30, 31 ja 32: 40 cm ja ICES püügipiirkonnad 26, 27 ja 28: 50 cm).
         ICES püügipiirkonnad 22, 23, 24, 25 ja 26:
         
                     —
                  
                  
                     2–4,5 kg (meri)forelli puhul eeldatakse, et see vastab piirnormile pärast trimmimist ja kõhtmise osa eemaldamist;
                  
               
                     —
                  
                  
                     väiksema (meri)forelli (2–4 kg) puhul kahtlustatakse, et see ei vasta piirnormile, kuigi enamik (meri)forellidest vastab piirnormile;
                  
               
                     —
                  
                  
                     suuremate (meri)forellide puhul kahtlustatakse, et enamik isendeid ei vasta piirnormile.
                  
               ICES püügipiirkonnad 27, 28, 29, 30, 31 ja 32:
         
                     —
                  
                  
                     kõigi üle 2 kg kaaluvate (meri)forellide (suuremad kui 40/50 cm) puhul kahtlustatakse, et need ei vasta piirnormile.
                  
               3.4.   Kilu
         
         ICES püügipiirkonnad 22, 23, 24, 25, 26, 27 ja 28: eeldatakse, et kilu vastab piirnormile.
         ICES püügipiirkonnad 29, 30, 31 ja 32: kui kilu on väiksem kui 12,5 cm ja vähem kui 5 aastat vana, eeldatakse, et see vastab piirnormile. Kui kilu on suurem kui 12,5 cm, kahtlustatakse, et see ei vasta piirnormile.
         3.5.   Tursamaks
         
         Kahtlustatakse, et see ei vasta piirnormile.
         3.6.   Jõesilm
         
         ICES püügipiirkond 28: kahtlustatakse, et jõesilm ei vasta piirnormile.
         ICES püügipiirkond 32: eeldatakse, et jõesilm vastab piirnormile.
         3.7.   Muud kalaliigid
         
         Paaliaga ei kaubelda ja kohaliku saagi suhtes kohaldatakse erandit (Soome ja Rootsi puhul).
         Muude kalaliikide puhul eeldatakse, et need vastavad piirnormile.
      
      
         III LISA
         
            Riskijuhtimismeetmeid, mida pädevatel asutustel soovitatakse võtta, et tagada Läänemere piirkonnast püütud ELis turule lastud kala vastavus määruses (EÜ) nr 1881/2006 sätestatud piirnormidele.
         
         1.   Üldised soovitatud riskijuhtimismeetmed
         
         
                     —
                  
                  
                     Jälgitavus on väga oluline.
                  
               
                     —
                  
                  
                     Kui räime, lõhet, meriforelli ja kilu kaubastatakse muudes ELi liikmesriikides või nende kalaliikide kodumaisel turul turustamise suhtes ei kohaldata erandit, tuleks saatedokumentidesse märkida ICES püügipiirkond, kust asjaomane kala püüti. Vajaduse korral tuleks selgelt märkida, et partiist on võetud proovid, mida on analüüsitud dioksiinide ning dioksiinide ja dioksiinilaadsete PCBde summa ja mittedioksiinilaadsete PCBde suhtes vastavalt ELi õigusaktidele ning on kindlaks tehtud, et partii vastab ELi õigusaktides esitatud nõuetele. Analüüsiaruanne võib olla partiile lisatud või soovi korral kättesaadav.
                  
               
                     —
                  
                  
                     Kui ei ole võimalik anda täpset teavet ICES püügipiirkonna kohta, kust kala on püütud, tuleks > 17 cm räime, lõhe, meriforelli ja > 12,5 cm kiluga muudes ELi liikmesriikides kaubastamise või nende kodumaisel turul turustamise (kui selle suhtes ei kohaldata erandit) korral alati võtta asjaomasest partiist proov ja analüüsida seda dioksiinide ning dioksiinide ja dioksiinilaadsete PCBde summa ja mittedioksiinilaadsete PCBde suhtes vastavalt ELi õigusaktidele ning teha kindlaks, kas partii vastab ELi õigusaktides sätestatud nõuetele. See tuleks märkida selgelt saatedokumentidesse. Analüüsiaruanne võib olla partiile lisatud või soovi korral kättesaadav.
                  
               
                     —
                  
                  
                     Nõuetele vastavuse tagamiseks vajaliku kontrolli tegemise eest vastutab lossimissadama asutus.
                  
               
                     —
                  
                  
                     Kättesaadavad peaksid olema dokumenteeritud tõendid selle kohta, mida tehti inimtoiduks turustamiseks sobimatu kalaga.
                  
               2.   Konkreetsed soovitatud riskijuhtimismeetmed
         
         2.1.   Räim
         
         
                     —
                  
                  
                     ICES püügipiirkondadest 22, 23, 24, 25, 26 ja 27 → püütud räime võib turustada inimtoiduks.
                  
               
                     —
                  
                  
                     ICES püügipiirkondadest 28–1, 29, 30, 31, 32 püütud räim:
                     
                                 —
                              
                              
                                 Rootsi ja Soome
                                 
                                             —
                                          
                                          
                                             Sortimata räime võib turustada üksnes kodumaisel turul.
                                          
                                       
                                             —
                                          
                                          
                                             Muudesse ELi liikmesriikidesse kaubastamine Kohustuslik on sortida räim enne turulelaskmist ≤ 17 cm ja > 17 cm kategooriasse (kuna sortimine põhineb kala laiusel, on mõõtmed ligikaudsed, kuid see ei põhjusta probleeme):
                                             
                                                         —
                                                      
                                                      
                                                         ≤ 17 cm räime võib turustada inimtoiduks;
                                                      
                                                   
                                                         —
                                                      
                                                      
                                                         > 17 cm räime võib turustada või töödelda inimtoiduks üksnes kodumaisel turul ning seda võib väljaspool kõnealust turgu turustada ainult juhul, kui konkreetse partii analüüsitulemused näitavad, et see vastab piirnormile.
                                                      
                                                   
                                       
                           
                                 —
                              
                              
                                 Saksamaa, Taani, Eesti, Läti, Leedu ja Poola
                                 
                                             —
                                          
                                          
                                             Kohustuslik on sortida räim enne turulelaskmist ≤ 17 cm ja > 17 cm kategooriasse (kuna sortimine põhineb kala laiusel, on mõõtmed ligikaudsed, kuid see ei põhjusta probleeme):
                                             
                                                         —
                                                      
                                                      
                                                         ≤ 17 cm räime võib turustada inimtoiduks;
                                                      
                                                   
                                                         —
                                                      
                                                      
                                                         > 17 cm räime ei või turustada ega töödelda inimtoiduks, välja arvatud juhul, kui konkreetse partii analüüsitulemused näitavad, et see vastab piirnormile.
                                                      
                                                   
                                       
                           
               
                     —
                  
                  
                     ICES püügipiirkonnast 28–2 püütud räim:
                     
                                 —
                              
                              
                                 Rootsi ja Soome
                                 
                                             —
                                          
                                          
                                             Sortimata räime võib turustada üksnes kodumaisel turul.
                                          
                                       
                                             —
                                          
                                          
                                             Muudesse ELi liikmesriikidesse kaubastamine Kohustuslik on sortida räim enne turulelaskmist ≤ 21 cm ja > 21 cm kategooriasse (kuna sortimine põhineb kala laiusel, on mõõtmed ligikaudsed, kuid see ei põhjusta probleeme):
                                             
                                                         —
                                                      
                                                      
                                                         ≤ 21 cm räime võib turustada inimtoiduks;
                                                      
                                                   
                                                         —
                                                      
                                                      
                                                         > 21 cm räime võib turustada või töödelda inimtoiduks üksnes kodumaisel turul ning seda võib väljaspool kõnealust turgu turustada ainult juhul, kui konkreetse partii analüüsitulemused näitavad, et see vastab piirnormile.
                                                      
                                                   
                                       
                           
                                 —
                              
                              
                                 Saksamaa, Taani, Eesti, Läti, Leedu ja Poola
                                 
                                             —
                                          
                                          
                                             Kohustuslik on sortida räim enne turulelaskmist ≤ 21 cm ja > 21 cm kategooriasse (kuna sortimine põhineb kala laiusel, on mõõtmed ligikaudsed, kuid see ei põhjusta probleeme):
                                             
                                                         —
                                                      
                                                      
                                                         ≤ 21 cm räime võib turustada inimtoiduks;
                                                      
                                                   
                                                         —
                                                      
                                                      
                                                         > 21 cm räime ei või turustada ega töödelda inimtoiduks, välja arvatud juhul, kui konkreetse partii analüüsitulemused näitavad, et see vastab piirnormile.
                                                      
                                                   
                                       
                           
               2.2.   Lõhe
         
         
                     —
                  
                  
                     ICES püügipiirkondadest 24, 25 ja 26 püütud lõhe:
                     
                                 —
                              
                              
                                 Rootsi, Soome ja Läti
                                 
                                             —
                                          
                                          
                                             Lõhet võib turustada kodumaisel turul (erand).
                                          
                                       
                                             —
                                          
                                          
                                             Muudesse ELi liikmesriikidesse kaubastamine on võimalik ainult juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
                                 —
                              
                              
                                 Saksamaa, Taani, Eesti, Leedu ja Poola
                                 
                                             —
                                          
                                          
                                             Suurema kui 2 kg lõhe turustamine inimtoiduks on lubatud üksnes juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                                             —
                                          
                                          
                                             Lõhe massiga kuni 5,5 kg vastab piirnormile pärast trimmimist (protseduuri rakendatakse Taanis ja Poolas üksnes ICES püügipiirkondadest 24, 25 ja 26 püütud kala puhul) ning lõhe massiga 5,5–7,9 kg vastab piirnormile pärast trimmimist ja kõhtmise osa eemaldamist (protseduuri rakendatakse Poolas ICES püügipiirkondadest 24, 25 ja 26 püütud kala puhul).
                                          
                                       
                                             —
                                          
                                          
                                             > 5,5 kg trimmitud lõhe ning > 7,9 kg trimmitud ja kõhtmise osata lõhe turustamine inimtoiduks on lubatud üksnes juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
               
                     —
                  
                  
                     ICES püügipiirkondadest 27, 28, 29, 30, 31 ja 32 püütud lõhe:
                     
                                 —
                              
                              
                                 Rootsi, Soome ja Läti
                                 
                                             —
                                          
                                          
                                             Lõhet võib turustada kodumaisel turul (erand).
                                          
                                       
                                             —
                                          
                                          
                                             Muudesse ELi liikmesriikidesse kaubastamine on võimalik ainult juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
                                 —
                              
                              
                                 Saksamaa, Taani, Eesti, Leedu ja Poola
                                 
                                             —
                                          
                                          
                                             Lõhe turustamine inimtoiduks on lubatud üksnes juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
               2.3.   (Meri)forell
         
         
                     —
                  
                  
                     ICES püügipiirkondadest 22, 23, 24, 25 ja 26 püütud (meri)forell:
                     
                                 —
                              
                              
                                 Rootsi ja Soome
                                 
                                             —
                                          
                                          
                                             (Meri)forelli võib turustada kodumaisel turul (erand).
                                          
                                       
                                             —
                                          
                                          
                                             Muudesse ELi liikmesriikidesse kaubastamine on võimalik ainult juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
                                 —
                              
                              
                                 Saksamaa, Taani, Eesti, Läti, Leedu ja Poola
                                 
                                             —
                                          
                                          
                                             > 2 kg (meri)forelli turustamine inimtoiduks on lubatud üksnes juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                                             —
                                          
                                          
                                             < 4,5 kg trimmitud ja kõhtmise osata (meri)forell vastab piirnormile (protseduuri rakendatakse Poolas ICES püügipiirkondadest 22, 23, 24, 25 ja 26 püütud kala puhul).
                                          
                                       
                                             —
                                          
                                          
                                             > 4,5 kg trimmitud ja kõhtmise osata (meri)forelli turustamine inimtoiduks on lubatud juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
               
                     —
                  
                  
                     ICES püügipiirkondadest 27, 28, 29, 30, 31 ja 32 püütud (meri)forell:
                     
                                 —
                              
                              
                                 Rootsi ja Soome
                                 
                                             —
                                          
                                          
                                             (Meri)forelli võib turustada kodumaisel turul (erand).
                                          
                                       
                                             —
                                          
                                          
                                             Muudesse ELi liikmesriikidesse kaubastamine on võimalik ainult juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
                                 —
                              
                              
                                 Saksamaa, Taani, Eesti, Läti, Leedu ja Poola
                                 
                                             —
                                          
                                          
                                             (Meri)forelli turustamine inimtoiduks on lubatud üksnes juhul, kui konkreetse partii analüüsitulemused näitavad, et see vastab ELi õigusaktidele.
                                          
                                       
                           
               2.4.   Kilu
         
         
                     —
                  
                  
                     ICES püügipiirkondadest 22, 23, 24, 25, 26, 27 ja 28 püütud kilu võib turustada inimtoiduks.
                  
               
                     —
                  
                  
                     ICES püügipiirkondadest 29, 30, 31 ja 32 püütud kilu:
                     
                                 —
                              
                              
                                 on kohustuslik sortida kilu ≤ 12,5 cm ja > 12,5 cm kategooriasse.
                                 ≤ 12,5 cm kilu võib turustada inimtoiduks;
                                 > 12,5 cm kilu ei või turustada ega töödelda inimtoiduks, välja arvatud juhul, kui konkreetse partii analüüsitulemused näitavad, et see vastab piirnormile.
                              
                           
               2.5.   Tursamaks
         
         Läänemere piirkonnas püütud tursast saadud tursamaksa puhul kahtlustatakse, et see ei vasta piirnormile ning seega tuleks iga partiid analüüsida, et tõendada tursamaksa vastavust piirnormile enne selle ELi turule laskmist.